บอร์ดธอส.ตั้ง "ฉัตรชัย ศิริไล" เป็นกรรมการผู้จัดการคนใหม่
ที่ประชุมคณะกรรมการ ธอส. มีมติแต่งตั้ง "ฉัตรชัย ศิริไล" เป็นกรรมการผู้จัดการคนใหม่
11 ก.พ. 2559

ที่ประชุมคณะกรรมการ ธอส. มีมติแต่งตั้ง "ฉัตรชัย ศิริไล" เป็นกรรมการผู้จัดการคนใหม่
เมื่อวันที่ 11 ก.พ. นายสุรชัย ดนัยตั้งตระกูล ประธานกรรมการธนาคารอาคารสงเคราะห์ (ธอส.) เปิดเผยว่า ที่ประชุมคณะกรรมการธนาคารอาคารสงเคราะห์มีมติเห็นชอบตามที่คณะกรรมการสรรหากรรมการผู้จัดการธนาคารอาคารสงเคราะห์เสนอให้แต่งตั้งนายฉัตรชัย ศิริไล รองกรรมการผู้จัดการกลุ่มงานสินเชื่อ ธอส. ให้ดำรงตำแหน่งกรรมการผู้จัดการ ธอส. คนใหม่ 
โดยขั้นตอนหลังจากนี้คณะอนุกรรมการพิจารณาผลตอบแทนซึ่งมีผู้แทนจากกระทรวงการคลังร่วมอยู่ด้วย จะทำการเจรจาค่าตอบแทนกับนายฉัตรชัย เมื่อการเจรจาแล้วเสร็จ จะเสนอต่อคณะกรรมการ ธอส. เห็นชอบอีกครั้ง ก่อนที่จะส่งเรื่องให้ธนาคารแห่งประเทศไทย (ธปท.)ให้ความเห็น หลังจากนั้นจะส่งเรื่องดังกล่าวให้กระทรวงการคลัง เสนอคณะรัฐมนตรี (ครม.) พิจารณาแต่งตั้งต่อไป